долбоор

КЫРГЫЗ РЕСПУБЛИКАСЫНЫН МИНИСТРЛЕР КАБИНЕТИНИН ТОКТОМУ

2022 - 2026-жылдарга чейин калкты иш менен камсыз кылууга көмөктөшүү программасын бекитүү жөнүндө

Жумушсуздарга жана жумуш издеп жаткан жарандарга мамлекеттик колдоо көрсөтүү максатында, “Иш менен камсыз кылууга көмөктөшүү жөнүндө” Кыргыз Республикасынын Мыйзамынын 4-беренесине, “Кыргыз Республикасынын Өкмөтү жөнүндө” Кыргыз Республикасынын конституциялык Мыйзамынын 10 жана 17-беренелерине ылайык Кыргыз Республикасынын Министрлер Кабинети токтом кылат:

1. Төмөнкүлөр бекитилсин:

1) 2022 - 2026-жылдарга чейин калкты иш менен камсыз кылууга көмөктөшүү программасы, 1-тиркемеге ылайык;

2) 2022 - 2026-жылдарга чейин калкты иш менен камсыз кылууга көмөктөшүү программасын ишке ашыруу боюнча иш-чаралардын [планы](file:///C%3A%5C%5CUsers%5C%5CUser%5C%5CAppData%5C%5CLocal%5C%5CTemp%5C%5CToktom%5C%5Cb471d9c3-f1e2-4a30-b93e-bc657dde250a%5C%5Cdocument.htm%22%20%5Cl%20%22pr2) (мындан ары Иш-чаралардын планы), 2-тиркемеге ылайык;

3) 2022 - 2026-жылдарга чейин калкты иш менен камсыз кылууга көмөктөшүү программасын ишке ашырууга мониторинг жана баалоо жүргүзүү индикаторлорунун [матрицасы](file:///C%3A%5C%5CUsers%5C%5CUser%5C%5CAppData%5C%5CLocal%5C%5CTemp%5C%5CToktom%5C%5Cb471d9c3-f1e2-4a30-b93e-bc657dde250a%5C%5Cdocument.htm%22%20%5Cl%20%22pr3), 3-тиркемеге ылайык.

2. Министрликтер, мамлекеттик комитеттер, административдик ведомстволор жана жергиликтүү өз алдынча башкаруу органдары (макулдашуу боюнча):

1) Иш-чаралардын планын аткаруу боюнча чараларды көрүшсүн;

2) отчёттук мезгилден кийинки айдын 10унан кечиктирбестен, ар бир жарым жылдыктын жыйынтыгы боюнча Иш-чаралардын планын аткаруунун жүрүшү жөнүндө маалыматты Кыргыз Республикасынын Саламаттык сактоо жана социалдык өнүктүрүү министрлигине берип турушсун.

3. Кыргыз Республикасынын Саламаттык сактоо жана социалдык өнүктүрүү министрлиги отчёттук мезгилден кийинки айдын 25инен кечиктирбестен, ар бир жарым жылдыктын жыйынтыгы боюнча Иш-чаралардын планын аткаруунун жүрүшү жөнүндө маалыматты Кыргыз Республикасынын Президентинин Администрациясына берип турсун.

4. Кыргыз Республикасынын Өкмөтүнүн 2013-жылдын 6-сентябрындагы № 485 “2020-жылга чейин калкты иш менен камсыз кылууга көмөктөшүү жана ички жана тышкы эмгек миграциясын жөнгө салуу программасы жөнүндө” токтому күчүн жоготту деп табылсын.

5. Ушул токтомдун аткарылышын контролдоо Кыргыз Республикасынын Президентинин Администрациясынын тийиштүү бөлүмүнө жүктөлсүн.

6. Ушул токтом расмий жарыяланган күндөн тартып күчүнө кирет.

**Кыргыз Республикасынын**

**Министрлер Кабинетинин**

**Төрагасы У.Марипов**

|  |  |  |
| --- | --- | --- |
|  |  |  |